Arkitektforeningen

Akademisk Arkitektforening (Arkitektforeningen) er den danske uafhængige standsforening for arkitekter. Arkitektforeningen har godt 7.000 medlemmer (2010), der har ret til at benytte titlen arkitekt MAA – Medlem af Akademisk Arkitektforening.

Arkitektforeningen arbejder for den enkelte arkitekt og for arkitektonisk kvalitet generelt gennem en række politiske agendaområder, der bestemmes af foreningens valgte repræsentantskab, der er den højeste demokratiske enhed, samt bestyrelsen. I 2010 er indsatsområderne blandt andre national og kommunal arkitekturpolitik, arkitektur og bæredygtighed og arkitektur som rammen om det gode liv.

Arkitektforeningen har 7 lokalafdelinger: Arkitektforeningen Bornholm, Nordjylland, Østifterne, Østjylland, Sydjylland, Vestjylland og København.

Arkitektforeningen har repræsentanter i en række forskellige faglige og politiske råd og nævn. Derudover samarbejder Arkitektforeningen med blandt andre den internationale arkitektforening, UIA.

Arkitektforeningen har to forretningsområder:
 Arkitektforeningens konkurrenceafdeling der rådgiver offentlige og private bygherrer i forbindelse med arkitektkonkurrencer.
 Kurser & Karriere – Arkitektforeningens efteruddannelsesvirksomhed, der udbyder arkitektfaglige kurser, karrierevejledning og mentorordning.

Arkitektforeningen har endvidere en politisk afdeling, der implementerer projekter nedsat af bestyrelsen og repræsentantskabet.

MAA: Arkitekt MAA er en beskyttet titel der kræver medlemskab af Arkitektforeningen og en afsluttet eller igangværende uddannelse fra hhv. Arkitektskolen i Aarhus eller Kunstakademiets Arkitektskole i København samt løbende efteruddannelse.

Historie 

Akademisk Architektforening blev stiftet den 21. november 1879 på initiativ af arkitekt L.A. Petersen. Oprindelig som faglig organisation for arkitekter, uddannet på Kunstakademiet i København, men senere også for arkitekter fra Arkitektskolen i Aarhus.
I perioden fra 1951-2004 var Arkitektforeningen, en del af paraplyorganisationen Danske Arkitekters Landsforbund/Akademisk Arkitektforening, DAL/AA. I 2004 blev forbundet DAL/AA delt i Akademisk Arkitektforening, Ansatte Arkitekters Råd, der har skiftet navn til Arkitektforbundet, samt arbejdsgiverforeningen Praktiserende Arkitekters Råd, der i 2005 skiftede navn til Danske Arkitektvirksomheder.

Kilde: denstoredanske.dk

I Salmonsens Konversationsleksikon står der følgende om Akademisk Arkitektforening:
 
Foreningens Hovedmaal er at virke for Højnelse af dansk Bygningskunst, og søge at vække Interesse herfor rundt om i Landet. Til at virke herfor har »Akademisk Architektforening« nedsat et Udvalg »For bedre Byggesæt« og oprettet en Tegnehjælp med det Maal at yde mindre Bemidlede saglig Hjælp ved Opførelsen af Nybygninger, for derved at skaffe Smaakaarsfolk Tegninger til billige, men praktiske og sunde Huse og venlige, hyggelige Hjem. Som et virkningsfuldt Led i »Akademisk Architektforening«s Agitation for et bedre Byggesæt paa Landet maa nævnes Stationsbyen paa
Landsudstillingen i Århus 1909. Foreningen har et Konkurrenceudvalg, hvis Opgave det er at yde Institutioner og Private vejledende Hjælp ved Arkitektkonkurrencer, saasom: Planlæggelse af
Program, Valg af Dommere osv. Til de i Kbhvn, Frederiksberg o. a. Byer nedsatte Udvalg til Præmiering af smukke og gode Bygninger vælges som Regel mindst to af Foreningens Medlemmer.

»Akademisk Architektforening« udgiver et Ugeskrift »Architekten«, der behandler alle Spørgsmaal, Arkitektur vedrørende, og med Gengivelse af ny og gl Bygningskunst. Foreningen, der har c. 200 Medlemmer, har udarbejdet en Priskurant, der anvendes som Grundlag ved Beregninger af Arkitekthonorarer og til Vejledning i Retstrætte ell. ved Voldgiftskendelser.

Arkitektforeninger til Værn om Arkitektstandens Rettigheder og til Fremme af dens Interesser findes efterhaanden i alle Kulturlande. I Danmark fandtes indtil for faa Aar siden kun een, nemlig »Akademisk Architektforening«, hvis Medlemmer har Kunstakademiets Afgangsbevis som Arkitekt. Dog kan Arkitekter, der ikke har erhvervet sig dette Bevis, undtagelsesvis optages, naar de ved præsterede Arbejder skønnes at være i Besiddelse af tilsvarende Kvalifikationer. I de senere Aar er der foruden »Akademisk Architektforening« blevet stiftet to A.; 15. Juni 1909: »Den fri Architektforening«, der har omtr. de samme Formaal som »Akademisk Architektforening«, og 19. Marts 1910: »Dansk Arkitektforening«.

Formænd for Akademisk Arkitektforening/Danske Arkitekters Landsforbund 

 1886-18??: P.V. Ditlevsen (?)
 1897-1900 Albert Jensen
 1902-1904 Axel Berg
 1904-1907 Andreas Clemmensen
 1907-1909 Axel Berg (igen)
 1909-1913 Anton Rosen
 1913-1917 Kristoffer Varming
 1919-1922 Henning Hansen
 1922-1924 Carl Brummer
 1924-1930 Emanuel Monberg
 1930-1930 Axel Preisler
 1930-1937 Alf Cock-Clausen
 1937-1942 Kay Fisker
 1942-1946 Thomas Havning
 1946-1951 Hans Erling Langkilde
 1952-1955 Helge Finsen
 1954-1960 Flemming Grut
 1955-1961 Philip Arctander
 1960-1966 Hans Henning Hansen
 1966-1969 Philip Arctander (igen)
 1969-1973 Jacob Blegvad
 1973-1976 Hans Hartvig Skaarup
 1976-1979 Jørgen Pers
 1979-1985 Søren Nielsen
 1985-1991 Jens Rosenkjær
 1991-1997 Viggo Grünnet
 1997-2006 Gøsta Knudsen
 2006-2010 Rikke Krogh
 2010- 2018 Natalie Mossin
2018 - Johnny Svendborg

Æresmedlemmer 

 1909: H.B. Storck
 1913: Martin Nyrop
 1922: Andreas Clemmensen
 1924: Axel Berg
 1927: Anton Rosen
 1943: Gotfred Tvede
 1943: Poul Holsøe
 1944: Carl Brummer

Modtagere af Akademisk Arkitektforenings æresmedalje 
Akademisk Arkitektforenings æresmedalje kan tildeles arkitekter eller andre, som har gjort en særlig bemærkelsesværdig indsats inden for arkitektfagets område. Æresmedaljen fremstår som en gengivelse i sølv af foreningens vartegn, arkitekturens genius. Den kan uddeles i sølv eller forgyldt sølv.

Udenlandske arkitekter 
 Arne Eide, Norge, 21.4.1934
 Ragnar Östberg, Sverige, 30.9.1936
 Ivar Tengbom, Sverige, 21.11.1939
 Eliel Saarinen, Finland, 21.11.1939
 Hakon Ahlberg, Sverige, 17.10.1941
 Auguste Perret, Frankrig, 7.1.1949
 Arnstein Arneberg, Norge, 26.9.1950
 Magnus Poulsson, Norge, 26.9.1950
 Alvar Aalto, Finland, 5.6.1953
 Frank Lloyd Wright, USA, 16.5.1957
 Louis I. Kahn, USA, 19.9.1965
 Ludwig Mies van der Rohe, USA, 3.10.1965
 Sir Robert Matthew, England, 8.11.1965
 Kenzo Tange, Japan, 10.10.1968
 Charles M. Sappenfield, USA, 27.11.1987

Danske arkitekter 
 Alf Cock-Clausen, 25.11.1927
 Axel Berg, 21.11.1929
 Martin Borch, 21.11.1929
 Jens Vilhelm Petersen, 21.11.1929
 Ulrik Plesner, 16.9.1931
 Emil Jørgensen, 3.10.1933
 Andreas Fussing, 4.2.1939
 Axel Høeg-Hansen, 4.2.1939
 A.S.K. Lauritzen, 4.2.1939
 Carl Brummer, 12.7.1939
 Henning Hansen, 25.4.1941
 Poul Holsøe, 20.11.1943
 Valdemar Schmidt, 9.4.1944
 Andreas Jensen, 21.8.1948
 Hans Erling Langkilde, 14.1.1952
 Knud Millech, 21.11.1954
 Helge Finsen, 28.2.1957
 Ejnar Dyggve, 17.10.1957
 Flemming Grut, 12.3.1960
 Thomas Havning, 7.10.1961
 Arne Jacobsen, 11.2.1962
 Kay Fisker, 14.2.1963
 Vilhelm Lauritzen, 9.9.1964
 Hans Henning Hansen, 2.6.1966
 C.F. Møller, 31.10.1968
 Philip Arctander, 21.1.1969
 Mogens Lassen, 25.2.1971
 Esbjørn Hiort, 28.3.1972
 Kaj Gottlob, 11.7.1975
 Edmund Hansen, 10.12.1976
 Poul Erik Skriver, 20.11.1982
 Tobias Faber, 12.12.1985
 Hans Hartvig Skaarup, 6.11.1991
 Jacob Blegvad, 21.4.2001
 Knud Friis, 7.6.2002
 Jørn Utzon, 30.11.2006
 Jan Gehl, 8.6.2012

Andre personer 
 V. Eilschou Holm, 9.6.1932
 Axel Bang, 2.11.1937
 Vilhelm Lorenzen, 5.2.1957

Danske og udenlandske institutioner 
 Oslo Arkitektforening, Oslo, 4.9.1931
 Södra Sveriges Byggnadstekniska Samfundet, Malmø, 9.11.1932
 The Royal Institute of British Architects, London, 21.11.1934
 Norske Arkitekters Landsforbund, Oslo, 7.6.1935
 Finlands Arkitektförbund, Helsingfors, 27.11.1943
 Arkitektföreningen för Södra Sverige, Malmø, 8.12.1943
 The Architectural Association, London, 17.12.1947
 Det Kongelige Akademi for de Skønne Kunster, København, 31.3.1954
 The American Institute of Architects, Washington, 16.5.1957
 Svenska Arkitekters Riksförbund, Stockholm, 23.9.1961
 Stadsarkitektens Direktorat, København, 1.11.1961
 Vridsløse Andelsboligforening, Albertslund, 10.12.1976
 Albertslund Kommune, Albertslund, 10.12.1976

Kilder

Eksterne links 
Arkitektforeningen

Etableret i 1879
Foreninger fra Danmark
Arkitektur i Danmark
Brancheforeninger i Danmark